
Vác Város Önkormányzat Képviselő-testülete
a közalkalmazottak jogállásáról szóló 1992. évi XXXIII. törvény 20/A. § alapján
pályázatot hirdet
Vác Város Önkormányzat Gazdasági Hivatala 
intézményvezető (magasabb vezető)
munkakör betöltésére

A közalkalmazotti jogviszony időtartama:

határozatlan idejű közalkalmazotti jogviszony

Foglalkoztatás jellege:

teljes munkaidő

A vezetői megbízás időtartama:

A vezetői megbízás határozott időre, 2026.06.01.-2031.05.31-ig szól

A munkavégzés helye:

2600 Vác, Március 15. tér 11.

A munkakörbe tartozó, illetve a vezetői megbízással járó lényeges feladatok:

Az intézmény alapító okiratában foglalt tevékenységek magas szakmai színvonalon történő ellátása, az intézmény felelős vezetése, irányítása, szakszerű és törvényes működtetése. Az intézményvezető képviseli az intézményt, gyakorolja az intézmény alkalmazásában álló személyek feletti teljes munkáltatói jogkört, kizárólagos hatáskörébe tartozik az intézmény egészére vonatkozó kötelezettségvállalás, kiadmányozás. 

Illetmény és juttatások:

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény (Kjt.), a 77/1993. (V. 12.) Korm. rendelet és a Vác Város Önkormányzat költségvetési intézményeiben dolgozók juttatásáról szóló Kollektív Megállapodás rendelkezései az irányadóak.

Pályázati feltételek:

· felsőfokú iskolai végzettség (pénzügyi, gazdasági, mérnöki),
· az intézményben közalkalmazotti jogviszony, vagy erre a pályázó a megbízással egyidejűleg kinevezhető legyen,
· megbízás esetén vagyonnyilatkozat tétel,
· magyar állampolgárságú, vagy külön jogszabály szerint a szabad mozgás és tartózkodás jogával rendelkező, illetve huzamos tartózkodási jogosultsággal rendelkező,
· büntetlen előélet,
· a Kjt. 20. § (1) bekezdés d) pontjában meghatározott bűncselekmény miatt indult büntetőeljárás hatálya alatt nem áll.

A pályázat részeként benyújtandó iratok, igazolások:

· szakmai önéletrajz, vezetési és fejlesztési program
· végzettséget és szakképzettséget, képesítést igazoló okiratok másolata 
· 90 napnál nem régebbi hatósági erkölcsi bizonyítvány a Kjt. 20. § (4) bekezdése alapján, vagy annak igénylését igazoló dokumentum másolata
· az erkölcsi bizonyítvány igazolja azt is, hogy a pályázó nem áll a Kjt. 20. § (5) bekezdése szerinti foglakozástól eltiltás hatálya alatt
· a pályázó aláírt nyilatkozata arról, hogy hozzájárul a személyes adatainak a pályázattal kapcsolatos kezeléséhez, továbbításához
· a pályázó aláírt nyilatkozata, hogy a vezetői megbízással kapcsolatos döntésnek nyílt vagy zárt ülésen való tárgyalását kéri
· a pályázó nyilatkozata arról, a 2007. évi CLII. törvény szerinti vagyonnyilatkozat tételi kötelezettségét vállalja;
· a pályázó nyilatkozata arra vonatkozóan, hogy pályázatát és az abban foglalt személyes adatokat Vác Város Önkormányzat Gazdasági és Városfejlesztési Bizottsága, valamint Képviselő-testületének tagjai, valamint a testületi döntéshozatali eljárásban közreműködő személyek, a pályázók meghallgatását végző bizottság tagjai megismerhetik, kezelhetik és nyilvánosságra hozhatják;
· a pályázó aláírt nyilatkozata, hogy nem áll fenn vele szemben a Kjt. 41. § (2) bekezdésében foglalt összeférhetetlenségi ok.

A munkakör betölthetőségének időpontja:
A munkakör 2026. június 01. napjától tölthető be.

A pályázat benyújtásának határideje:

A pályázat benyújtásának határideje: 2026. április 30.

A pályázati kiírással kapcsolatosan további információt Dr. Zsidel Szilvia jegyző nyújt a 06-27-513-472 –es telefonszámon.

A pályázatok benyújtásának módja:

· postai úton a Vác Város Önkormányzat Képviselő-testülete címére (2600 Vác, Március 15. tér 11.) Kérjük a borítékon feltüntetni az azonosító számot: 19/27/2026, valamint a munkakör megnevezését: intézményvezető
· elektronikus úton Dr. Zsidel Szilvia Vác Város Jegyzője részére a jegyzo@varoshaza.vac.hu e-mail címen keresztül.










A pályázat elbírálásának módja és rendje:
A Kjt. előírásainak megfelelően a pályázatokat a pályázat előkészítője által összehívott eseti bizottság – a pályázók személyes meghallgatásával – véleményezi. A kinevezésről Vác Város Önkormányzat Képviselő-testület Gazdasági és Városfejlesztési Bizottságának véleményezése és a pályázók személyes meghallgatása után Vác Város Önkormányzat Képviselő-testülete dönt. Ennek eredményéről valamennyi pályázó írásbeli értesítést kap. A pályáztató fenntartja a jogot, hogy a pályázati eljárást eredménytelennek nyilvánítsa. A pályáztató hiánypótlásra lehetőséget biztosít.

A pályázat elbírálásának határideje: 2026. május 31.

 A pályázati kiírás további közzétételének helye, ideje: 
· vac.hu 
· gh-vac.hu
· kozszolgallas.ksz.gov.hu 





